[]

บริษัท เมเจอร์ ซีนีเพล็กซ์ กรุ้ป จำกัด (มหาชน)

Major Cineplex Group Public Company Limited

ส่วนที่ 2

(3) ลักษณะการประกอบธุรกิจ

3. ลักษณะการประกอบธุรกิจ

3.1 ความเป็นมาและพัฒนาการที่สำคัญ

ความเป็นมาของธุรกิจในกลุ่มเมเจอร์ ซีนีเพล็กซ์

นายวิชา พูลวรลักษณ์ ได้เริ่มทำธุรกิจโรงภาพยนตร์ในแนวเอ็นเตอร์เทนเมนท์คอมเพล็กซ์
(Entertainment Complex) ซึ่งเป็นการผสมผสานระหว่างโรงภาพยนตร์ (Cinema)
เข้ากับธุรกิจบันเทิง และกิจกรรมอื่นๆ ที่เกี่ยวเนื่องกัน เกิดเป็น “ศูนย์บันเทิง เมเจอร์ ซีนีเพล็กซ์”
(MAJOR CINEPLEX) เป็นศูนย์บันเทิงที่รวมเอาความบันเทิงหลากหลายรูปแบบไว้ในที่เดียว
โดยมีโรงภาพยนตร์“เมเจอร์ ซีนีเพล็กซ์”เป็นบริการบันเทิงหลัก
และธุรกิจโบว์ลิ่งและคาราโอเกะเป็นธุรกิจรอง พร้อมเสริมด้วยบริการบันเทิงอื่นหลากหลายประเภท
เพื่อให้เกิดความสะดวกและความครบวงจรในการตอบสนองความต้องการของกลุ่มลูกค้าที่เข้าใช้บริการชมภาพยนตร์
อาทิเช่น ร้านอาหาร ร้านหนังสือ ร้านจำหน่ายเทปเพลง วีดีโอ ร้านขายของที่ระลึก เป็นต้น
ทำให้ลูกค้าของโรงภาพยนตร์เมเจอร์ ซีนีเพล็กซ์ สามารถเลือกหาความบันเทิงได้อย่างเต็มที่

ในปี 2555 บริษัทได้มีการเปลี่ยนแปลงและพัฒนาการที่สำคัญ

เมษายน 2555

-   จัดสรรหุ้นเพิ่มทุนโดยออกใบสำคัญแสดงสิทธิที่จะซื้อหุ้นสามัญให้แก่ผู้บริหารและพนักงานของบริษัทและ/หรือบริษัทย่อย
    (ESOP-W4) อายุ 5 ปี จำนวน 8,690,000 หน่วย คิดเป็นร้อยละ 1.0
    ของจำนวนหุ้นที่มีสิทธิออกเสียงทั้งหมด ณ วันที่ประชุมสามัญผู้ถือหุ้นประจำปี 2555
    ราคาเสนอขาย 0 บาท ราคาการใช้สิทธิต่อหุ้นเท่ากับ 15.44 บาท

พฤษภาคม 2555

-   เปิดโรงภาพยนตร์เมกา ซีนีเพล็กซ์ ให้บริการโรงภาพยนตร์จำนวน 15โรงภาพยนตร์
    และโบว์ลิ่ง จำนวน 24 เลน และลานเสก็ตน้ำแข็ง 1 ลานที่โครงการเมกะบางนา

-   เข้าร่วมลงทุนกับบริษัท จีเอ็มเอ็ม แกรมมี่ จำกัด เปิดบริษัท เค อารีน่า จำกัด
    โดยการซื้อหุ้นจำนวน 99,998 หุ้น ราคาหุ้นละ 100 บาท จำนวนเงิน 9,999,800 บาท
    สัดส่วนการลงทุนร้อยละ 50 ของทุนจดทะเบียน โดยวัตถุประสงค์ของบริษัท คือ
    ให้บริการด้านคาราโอเกะ

กันยายน 2555

-   เปิดโรงภาพยนตร์อีจีวี ซีนีม่า สาขาซีคอนบางแค ให้บริการโรงภาพยนตร์จำนวน 10
    โรงภาพยนตร์

พฤศจิกายน 2555

-   บริษัทย่อยจำนวน 4 บริษัท ได้ทำการจดทะเบียนลดทุน ดังนี้

    -   บริษัท เชียงใหม่ ซีนีเพล็กซ์ จำกัด ลดทุนจากมูลค่าหุ้นละ 100 บาท เป็น 25 บาท
        ทำให้จำนวนทุนจดทะเบียนลดลงจากเดิม 20 ล้านบาท เป็น 5 ล้านบาท

    -   บริษัท อุดร ไฟว์สตาร์ ซีนีเพล็กซ์ จำกัด ลดทุนจากมูลค่าหุ้นละ 100 บาท เป็น 25 บาท
        ทำให้ทุนจดทะเบียนลดลงจากเดิม 39 ล้านบาท เป็น 9.75 ล้านบาท

    -   บริษัท อีจีวี ไฟว์สตาร์ จำกัด ลดทุนจากมูลค่าหุ้นละ 10 บาท เป็น 5 บาท
        ทำให้ทุนจดทะเบียนลดลงจากเดิม 40 ล้านบาท เป็น 20 ล้านบาท

    -   บริษัท เอ็นเตอร์เทน โกลเด้นท์ วิลเลจ เอ็กซิบิชั่น จำกัด ลดทุนจากมูลค่าหุ้นละ 10
        บาท เป็น 5 บาท ทำให้ทุนจดทะเบียนลดลงจากเดิม 10 ล้านบาท เป็น 5 ล้านบาท

ธันวาคม 2555

-   เปิดโรงภาพยนตร์เมเจอร์ ซีนีเพล็กซ์ สาขานครศรีธรรมราช ให้บริการโรงภาพยนตร์จำนวน
    4 โรงภาพยนตร์

-   เพิ่มเงินลงทุนในบริษัท เอ็ม พิคเจอร์ส เอ็นเตอร์เทนเม้นท์ จำกัด(มหาชน)
    โดยการทยอย(ตั้งแต่ พฤศจิกายน 2555 – ธันวาคม 2555) ซื้อหุ้นเพิ่มจำนวน 11,474,400
    หุ้น ราคาหุ้นละ 1.44 บาท เป็นจำนวนเงินเท่ากับ 16,532,739 บาท
    ทำให้สัดส่วนการถือหุ้นเปลี่ยนจากเดิมร้อยละ 66.07 เป็น 67.86

-   เปลี่ยนแปลงเงินลงทุนในบริษัท สยามฟิวเจอร์ดีเวลลอปเมนท์ จำกัด(มหาชน)
    โดยการทยอย(ตั้งแต่ มกราคม 2555 – ธันวาคม 2555) ซื้อหุ้นเพิ่มจำนวน 4,232,100 หุ้น
    ราคาหุ้นละ 7.80 บาท เป็นจำนวนเงิน 33,025,890 บาท และขายหุ้นจำนวน
    48,455,150 หุ้น ราคาหุ้นละ 2.25 บาท เป็นจำนวนเงิน 108,956,995.59 บาท
    ทำให้สัดส่วนการถือหุ้นเปลี่ยนจากเดิมร้อยละ 24.46 เป็น 20.49

3.2 ภาพรวมการประกอบธุรกิจของบริษัท บริษัทย่อย และบริษัทร่วม

ปัจจุบัน ณ วันที่ 31 ธันวาคม 2555 กลุ่มเมเจอร์ ซีนีเพล็กซ์
ประกอบด้วยบริษัทภายในกลุ่มรวมทั้งหมด 31 บริษัท ดังแผนภาพต่อไปนี้

โครงสร้างการถือหุ้นของกลุ่ม เมเจอร์ ซีนีเพล็กซ์

[]

ธุรกิจโรงภาพยนต์

+-------------------------+-----------+--------------------------------+
| ชื่อบริษัท                  | สัดส       | นโยบา                          |
|                         | ่วนการถือหุ้น | ยการแบ่งการดำเนินงานของบริษัทในกลุ่ม |
+=========================+===========+================================+
| 1. บริษัท เชียงใหม่ ซีนีเพล็กซ์ | 99.99%    | หยุดดำเนินกิจการ                  |
| จำกัด                    |           | โอนไปเป็นสาขาเชียงใหม่ของ         |
|                         |           | บมจ.เมเจอร์ ซีนีเพล็กซ์ กรุ้ป         |
+-------------------------+-----------+--------------------------------+
| 2. บริษัท อุดร ไฟว์สตาร์     | 99.99%    | หยุดดำเนินกิจการ                  |
| ซีนีเพล็กซ์ จำกัด            |           | โอนไปเป็นสาขาอุดรธานีของ          |
|                         |           | บมจ.เมเจอร์ ซีนีเพล็กซ์ กรุ้ป         |
+-------------------------+-----------+--------------------------------+
| 3. บริษัท กรุงเทพ ไอแมกซ์   | 99.93%    | ธุรกิจโรงภาพยนตร์ระบบ 3 มิติ สาขา   |
| เธียเตอร์ จำกัด            |           | พารากอน                        |
+-------------------------+-----------+--------------------------------+
| 4. บริษัท รัชโยธิน ซีนิม่า     | 99.99%    | ธุรกิจให้เช่าพื้นที่สาขารัชโยธิน         |
| จำกัด                    |           |                                |
+-------------------------+-----------+--------------------------------+
| 5. บริษัท สยาม ซีนิเพล็กซ์    | 99.99%    | ธุรกิจโรงภาพยนตร์ระบบปกติ ระบบ 4   |
| จำกัด                    |           | มิติ และระบบ Real D              |
|                         |           | ภายใต้แบรนด์พารากอน ซีนีเพล็กซ์      |
+-------------------------+-----------+--------------------------------+
| 6. บริษัท อีจีวี             | 99.98%    | ธุรกิจโรงภาพยนตร์ภายใต้แบรนด์อีจีวี    |
| เอ็นเตอร์เทนเมนท์ จำกัด     |           | ซีนีม่า                           |
| (มหาชน)                 |           |                                |
+-------------------------+-----------+--------------------------------+
| 7. บริษัท เอ็นเตอร์เทน      | 99.96%    | หยุดดำเนินกิจการ                  |
| โกลเด้น วิลเลจ            |           | โอนไปเป็นสาขาปิ่นเกล้าของ          |
|                         |           |                                |
| เอ็กซิบิชั่น จำกัด            |           | บมจ. อีจีวี เอ็นเตอร์เทนเมนท        |
+-------------------------+-----------+--------------------------------+
| 8. บริษัท อีจีวี เอ็กซิบิชั่น     | 99.96%    | ธุรกิจโรงภาพยนตร์ภายใต้แบรนด์อีจีวี    |
| จำกัด                    |           | ซีนีม่า                           |
|                         |           |                                |
|                         |           | สาขาศรีราชา                     |
+-------------------------+-----------+--------------------------------+
| 9. บริษัท อีจีวี ไฟว์สตาร์     | 99.96%    | หยุดดำเนินกิจการ                  |
| จำกัด                    |           | โอนไปเป็นสาขาโคราชของ           |
|                         |           |                                |
|                         |           | บมจ. อีจีวี เอ็นเตอร์เทนเมนท์        |
+-------------------------+-----------+--------------------------------+

ณ 31 ธันวาคม 2555 บริษัทฯ มีแบรนด์โรงภาพยนตร์ในเครือทั้งสิ้น 6 แบรนด์ ดังนี้

-   เมเจอร์ ซีนีเพล็กซ์

-   อีจีวี ซีนีม่า

-   พารากอน ซีนีเพล็กซ์

-   เอสพลานาด ซีนีเพล็กซ์

-   พาราไดซ์ ซีนีเพล็กซ์

-   เมกา ซีนีเพล็กซ์

บริษัทฯ มีสาขารวมทั้งสิ้น 56 สาขา 413 โรง สามารถรองรับผู้ชมได้ 99,050 ที่นั่ง
ทั้งนี้เนื่องจากประเทศไทยยังมีจำนวนโรงภาพยนตร์ต่อจำนวนประชากรอยู่ในระดับต่ำ
บริษัทฯจึงมีแผนขยายโรงภาพยนตร์เพื่อรองรับการขยายตัวของประชากรในปี 2556 จำนวน 119
โรง และต่อไปอีกปีละ 20-30 โรง เพื่อให้ครอบคลุมทุกพื้นที่ของประเทศ

โรงภาพยนตร์ในเครือเมเจอร์ ซีนีเพล็กซ์ มุ่งเน้นการให้บริการลูกค้าในทุกระดับชั้น
มีการขยายสาขาไปทั่วประเทศ
และเพื่อให้ผู้มาใช้บริการได้สัมผัสถึงความหลากหลายของโรงภาพยนตร์ในรูปแบบต่างๆ บริษัทฯ
จึงเน้นตกแต่งสาขาด้วยรูปลักษณ์ที่แตกต่างกันออกไปในแต่ละแห่ง
โดยใช้รูปแบบการตกแต่งภายในโรงภาพยนตร์ด้วยแนวทางการออกแบบระดับสากลตามสถานที่ที่ได้รับความนิยมสูงทั่วโลก
เพื่อให้ผู้ชมภาพยนตร์ได้สัมผัสถึงอรรถรสนั้น โดยที่มิต้องเดินทางไป อย่างเช่น การตกแต่งสไตล์
ลาสเวกัส เป็นต้น

สำหรับลูกค้าในระดับพรีเมี่ยม บริษัทฯได้มีการออกแบบและตกแต่งโรงภาพยนตร์ระดับหกดาว
เพื่อสนองการใช้ชีวิตที่เหนือระดับไว้ที่โรงภาพยนตร์พารากอน ซีนีเพล็กซ์ อย่างเช่น
โรงภาพยนตร์โนเกีย อัลตร้า สกรีน 1 ที่ตกแต่งด้วยเบาะหนังแท้ที่ปรับเอนนอนได้
และมีบริการหมอนและผ้าห่มให้พร้อมสรรพทุกที่นั่ง นอกจากนี้ พารากอน ซีนีเพล็กซ์
ยังเปิดให้บริการโรงภาพยนตร์ “อินิกม่า เดอะ ชาโดว์ สกรีน”
อีกนวัตกรรมหนึ่งที่เป็นเอกสิทธิ์เฉพาะสมาชิก
ภายในประกอบด้วยห้องรับรองพิเศษพร้อมบาร์เครื่องดื่ม และโรงภาพยนตร์สุดหรูขนาด 34 ที่นั่ง
เหมาะสำหรับการจัดปาร์ตี้ส่วนตัว ซึ่งได้รับการตอบรับเป็นอย่างดีทั้งจากลูกค้าระดับ VIP
และลูกค้าองค์กร

ธุรกิจโบว์ลิ่ง คาราโอเกะและลานสเก็ตน้ำแข็ง

  --------------------------------------------------------------------------
  ชื่อบริษัท                สัดส่วนการถือหุ้น   นโยบายการแบ่งการดำเนินงานของบริษัทในกลุ่ม
  --------------------- -------------- -------------------------------------
  1. บริษัท เมเจอร์ โบว์ล   99.99%         ธุรกิจให้บริการด้านโบว์ลิ่ง
  กรุ้ป จำกัด                             และคาราโอเกะและการบันเทิง

  --------------------------------------------------------------------------

บริษัทฯ ได้เริ่มธุรกิจโบว์ลิ่ง และคาราโอเกะ ในปี 2540 ด้วยจำนวน 20 เลน ที่ Standalone
Cineplex สาขาสุขุมวิท โดยเน้นความหลากหลายของการบริการ
เพื่อให้สอดคล้องกับนโยบายของบริษัทฯ ในการเป็นศูนย์รวมความบันเทิงครบวงจรในที่แห่งเดียว
ภายใต้ชื่อ “เมเจอร์ โบว์ล ฮิต” นำเสนอบริการโบว์ลิ่งในลักษณะของกีฬาเพื่อความบันเทิง
(Sport Entertainment) ซึ่งเป็นสถานที่ที่ครอบครัวและเพื่อนๆสามารถมาสังสรรค์ด้วยกันได้
แตกต่างจากโบว์ลิ่งในรูปแบบเดิมที่จะเน้นเพื่อการกีฬาเพียงอย่างเดียว การตกแต่ง “เมเจอร์
โบว์ล ฮิต” จะเน้นรูปแบบความทันสมัย เหมาะสำหรับกลุ่มครอบครัวและคนรุ่นใหม่
พร้อมการให้บริการคาราโอเกะในนาม “เมเจอร์ คาราโอเกะ” อีกส่วนผสมที่ลงตัวต่อธุรกิจโบว์ลิ่ง
ในการจัดสรรพื้นที่อย่างมีประสิทธิภาพและเป็นการเพิ่มทางเลือกให้กับผู้มาใช้บริการ
โดยตกแต่งด้วยความทันสมัยสอดคล้องเป็นอย่างดีกับความนิยมและพฤติกรรมของลูกค้าที่เข้ามาใช้บริการโบว์ลิ่ง

นอกจากนี้บริษัทฯ ได้เปิดตัวโบว์ลิ่งแบรนด์ใหม่ออกสู่ตลาดภายใต้ชื่อ “บลูโอ ริทึมแอนด์โบว์ล” ในปี
2549 โดยมีลักษณะเป็นแฟชั่นโบว์ลิ่ง มุ่งเน้นกลุ่มลูกค้าระดับบน ในย่านธุรกิจใจกลางเมือง
โดยเปิดแห่งแรก ณ ห้างสรรพสินค้าสยามพารากอน ให้บริการโบว์ลิ่ง 38 เลน ห้องคาราโอเกะ
19 ห้อง และห้องแบบ Platinum 2 ห้อง ประกอบด้วยเลนโบว์ลิ่ง 4
เลนและบริการคาราโอเกะภายในห้อง และได้รับการตอบรับเป็นอย่างดี ในเดือนธันวาคม 2552
บริษัทฯจึงได้ทำการเปิด standalone แห่งใหม่ เอสพละนาด สาขางามวงศ์วาน แคราย
ภายใต้แบรนด์ บลูโอ ริทึ่มแอนด์ โบว์ล และในเดือนพฤษภาคม 2555
ได้ทำการเปิดสาขาเมกาซีนีเพล็กซ์ ทำให้ปัจจุบันบริษัทฯได้ดำเนินธุรกิจโบว์ลิ่งภายใต้แบรนด์ บลูโอ
ริทึ่มแอนด์ โบว์ลทั้งหมด 7 สาขา ได้แก่ สาขาพารากอน, เอสพลานาด รัชดา ,พัทยา, รัชโยธิน,
สุขุมวิท,เอสพลานาด สาขางามวงศ์วาน แคราย และ สาขาเมกาซีนีเพล็กซ์

บริษัทฯ ได้เปิดตัวลานสเก็ตน้ำแข็งรูปแบบใหม่ ภายใต้ชื่อ “ซับซีโร่”
ซึ่งกลายเป็นที่สังสรรค์สำหรับกลุ่มคนรุ่นใหม่ใจกลางเมืองแห่งแรกที่เอสพลานาด รัชดาภิเษก
ศูนย์รวมความบันเทิงแห่งใหญ่ของ สยามฟิวเจอร์ ดีเวลอปเม้นท์ เปิดให้บริการลานสเก็ตน้ำแข็ง
พื้นที่กว่า 700 ตร.ม. ประกอบด้วยห้องคาราโอเกะ 4 ห้อง นอกจากนี้ยังเปิดสอนสเก็ตน้ำแข็งลีลา
และฮ้อกกี้น้ำแข็ง ในลานสเก็ตน้ำแข็งอีกด้วย และ ได้เปิดสาขาที่สอง ที่เอสพลานาด
สาขางามวงศ์วาน แคราย ในเดือนธันวาคม 2552 ต่อมาได้ทำการเปิดอีก 2 สาขาคือ
ในเดือนมีนาคม 2555 เปิดสาขาสุขุมวิท และเดือนพฤษภาคม 2555 เปิดสาขาเมกาซีนีเพล็กซ์
สาขาละ 1 ลานณ 31 ธันวาคม 2555 บริษัทฯเปิดให้บริการโบว์ลิ่งจำนวน 24 สาขา ประกอบด้วย
420 เลนโบว์ลิ่ง 274 ห้องคาราโอเกะ และ 4 ลานสเก็ตน้ำแข็ง

ในปี 2551 ธุรกิจโบว์ลิ่งในลักษณะของกีฬาเพื่อความบันเทิงได้ถูกขยายไปยังประเทศอินเดีย
บริษัทฯได้ร่วมลงทุนกับบริษัท พีวีอาร์ จำกัด (PVR)
ซึ่งเป็นผู้ประกอบธุรกิจโรงภาพยนตร์ชั้นนำที่จัดตั้งและจดทะเบียนในตลาดหลักทรัพย์ที่ประเทศอินเดีย
ร่วมกันจัดตั้งบริษัท พีวีอาร์ บลูโอ เอ็นเตอร์เทนเมนต์ จำกัด (PVR
blu-O)โดยมีวัตถุประสงค์เพื่อประกอบธุรกิจโบว์ลิ่งเชิงสันทนาการในประเทศอินเดีย PVR blu-O
ได้เปิดให้บริการ Club Fashion Bowling สาขาแรกที่แอมเบียนส์ มอลล์ เมืองนิวเดลี
เมื่อเดือน มีนาคม 2552 โดยมีจำนวนเลนทั้งหมด 24 เลน ปัจจุบันได้ทำการเปิดสาขาเพิ่มอีก 4
แห่ง คือ ที่Vasant Kunj มี 26 เลน,ที่ โอเลียนมอลล์ เมืองบังกาลอร์มี 27 เลน ,ที่มาร์เก็ตซิตี้
เมืองปุน มี 17 เลน และที่มาร์เก็ตซิตี้ เมืองบังกาลอร์ มี 16 เลน ทำให้ ณ 31 ธันวาคม 2555
มีเลนโบว์ลิ่งทั้งสิ้น 110 เลน

ธุรกิจสื่อโฆษณา

  --------------------------------------------------------------------------
  ชื่อบริษัท                สัดส่วนการถือหุ้น   นโยบายการแบ่งการดำเนินงานของบริษัทในกลุ่ม
  --------------------- -------------- -------------------------------------
  1. บริษัท เมเจอร์ ซีนีแอด  99.93%         ธุรกิจให้บริการโฆษณา
  จำกัด                                 

  --------------------------------------------------------------------------

จากการที่บริษัทฯ สามารถดึงดูดให้ลูกค้าเข้ามาใช้บริการในแต่ละปีได้ 25-30 ล้านคนทั่วประเทศ
ทำให้ธุรกิจบริการสื่อโฆษณาเติบโตได้เป็นอย่างดี บริษัทย่อยภายใต้ชื่อ “บริษัท เมเจอร์ ซีนีแอด
จำกัด” จัดตั้งขึ้นเพื่อให้บริการสื่อโฆษณาทั้งในโรงภาพยนตร์และพื้นที่ทั้งหมดภายใน Cineplex
ทั่วประเทศอย่างครบวงจร ด้วยความสามารถในการสร้างรายได้เพิ่มเติมจากสินทรัพย์ที่ลงทุนไปแล้ว
ทำให้ธุรกิจสื่อโฆษณาของบริษัท หรือที่เรียกกันว่า “cinemedia” มีอัตรากำไรสูง 80-90%

ปัจจุบัน cinemedia ครอบคลุมสื่อโฆษณาหลากหลาย นับตั้งแต่ โฆษณาบนจอภาพยนตร์ (Screen
Ads) โฆษณาบนจอวีดีโอ (VDO Wall) บริเวณโถงชั้นล่างในสาขา โฆษณาบนป้ายโฆษณาพลิกได้ 3
หน้า (Tri-vision) โฆษณาบนจอ Plasma โฆษณาบน Menu Board
รวมถึงโฆษณาบนสื่อกลางแจ้ง (Billboard/Cut-out)

จากการที่ cinemedia เป็นอีกช่องทางการโฆษณาที่มีประสิทธิภาพ หลากหลาย
และสามารถเข้าถึงกลุ่มเป้าหมายได้โดยตรงมากกว่าสื่อโฆษณาประเภทอื่น ส่งผลให้
มีอัตราการเติบโตของรายได้อยู่ในระดับต้นๆ เมื่อเทียบกับสื่อในอุตสาหกรรมโฆษณาทั้งหมด โดยในปี
2555 ที่ผ่านมา ธุรกิจสื่อโฆษณาในโรงภาพยนตร์มีมูลค่าประมาณร้อยละ 10 ของอุตสาหกรรมรวม

ธุรกิจพื้นที่ให้เช่าและบริการ

+---------------------+------------+-----------------------------------+
| ชื่อบริษัท              | สัด         | นโ                                |
|                     | ส่วนการถือหุ้น | ยบายการแบ่งการดำเนินงานของบริษัทในกลุ่ม |
+=====================+============+===================================+
| 1. บริษัท เมเจอร์      | 99.99%     | ธุรกิจให                            |
| ซีนีเพล็กซ์ พรอพเพอร์ตี้   |            | ้เช่าพื้นที่ในอาคารเฉพาะสาขาสุขุมวิท,รังสิต, |
| จำกัด                |            |                                   |
|                     |            | งามวงศ์วาน                         |
+---------------------+------------+-----------------------------------+
| 2. บริษัท เมเจอร์      | 99.99%     | ธุรกิจให                            |
| ซีนีเพล็กซ์ เซอร์วิส จำกัด |            | ้บริการด้านสาธารณูปโภคเฉพาะสาขาสุขุมวิท, |
|                     |            | รังสิต, งามวงศ์วาน                   |
+---------------------+------------+-----------------------------------+
| 3. บริษัท รัชโยธิน      | 99.99%     | ธุรกิจให้เช่าพื้นที่ในอาคาร               |
| เรียลตี้ จำกัด          |            | สำหรับสาขารัชโยธิน                   |
+---------------------+------------+-----------------------------------+
| 4. บริษัท รัชโยธิน      | 99.99%     | ธุรกิจให้บริการด้านสาธารณูปโภค          |
| แมเนจเมนท์ จำกัด      |            | สำหรับสาขารัชโยธิน                   |
+---------------------+------------+-----------------------------------+

ในรูปแบบ Standalone
บริษัทฯให้บริการพื้นที่เช่าเพื่อตอบสนองความต้องการของลูกค้าที่หลากหลาย นอกเหนือจากภาพยนตร์
โบว์ลิ่ง คาราโอเกะ และลานสเก็ตน้ำแข็ง
โดยทำการคัดเลือกประเภทของร้านค้าให้สอดคล้องกับรสนิยมและพฤติกรรมของผู้ที่เข้ามาใช้บริการเป็นหลัก
ซึ่งร้านค้าส่วนใหญ่จะอยู่ในระดับแนวหน้าและเป็นที่นิยมของลูกค้า พื้นที่ให้เช่ามี 2 ลักษณะคือ
เป็นสัญญาเช่าระยะยาวมากกว่า 3 ปี และสัญญาเช่าระยะสั้น ไม่เกิน 3 ปี

เนื่องจากเป็นศูนย์รวมความบันเทิงของคนรุ่นใหม่
พื้นที่ของบริษัทฯจึงเป็นที่ดึงดูดสำหรับร้านค้าระดับสากลและแบรนด์ที่เกิดขึ้นใหม่ในประเทศ
ท่ามกลางการแข่งขันที่รุนแรงของร้านอาหารจานด่วนที่ต่างต้องการพื้นที่ใหม่ๆ ในการขยายสาขา
ส่งผลต่ออัตราการใช้พื้นที่เช่าอยู่ในระดับสูงแทบทุกๆสาขา
พร้อมด้วยบริการเสริมที่ควบคู่ไปกับการให้เช่าพื้นที่ได้แก่บริการแสงไฟ ไอเย็น ระบบป้องกันอัคคีภัย
การทำความสะอาดและการรักษาความปลอดภัย รวมถึงการบริการส่วนกลาง ตัวอย่างเช่น ลิฟท์
บันไดเลื่อนและที่จอดรถ

ธุรกิจการจัดจำหน่ายลิขสิทธิ์ภาพยนตร์ จำหน่ายภาพยนตร์ และผลิตภาพยนตร์

  ----------------------------------------------------------------------------------
  ชื่อบริษัท                 สัดส่วนการถือหุ้น   นโยบายการแบ่งการดำเนินงานของบริษัทในกลุ่ม
  ---------------------- -------------- --------------------------------------------
  1. บริษัท เอ็ม พิคเจอร์ส    67.86%         ธุรกิจจัดจำหน่ายลิขสิทธิ์ภาพยนตร์ สื่อสิ่งพิมพ์และโฆษณา
  เอนเตอร์                               
  เทนเมนท์ จำกัด (มหาชน)                  

  2. บริษัท เอ็ม พิคเจอร์ส    67.86%         ธุรกิจจัดจำหน่ายลิขสิทธิ์ภาพยนตร์เพื่อฉายในโรงภาพยนตร์
  จำกัด                                  เพื่อจัดทำวีซีดี ดีวีดี และเพื่อถ่ายทอดทางโทรทัศน์

  3. บริษัท ทีวี ฟอรัม จำกัด   67.86%         สื่อและโฆษณาทางโทรทัศน์

  4. บริษัท เอ็ม วี ดี จำกัด   67.86%         ธุรกิจจำหน่ายแผ่นวีซีดี ดีวีดี และลิขสิทธิ์ภาพยนตร์

  5. บริษัท แปซิฟิก มีเดีย     67.46%         ธุรกิจจำหน่ายเทป ซีดี วีดีโอเทป วีซีดี ดีวีดี
  เซลส์ จำกัด                             

  6. บริษัท เอ็ม เทอร์ตี้ไนน์   67.86%         ธุรกิจผลิตภาพยนตร์
  จำกัด                                  

  7. บริษัท ทาเลนต์ วัน จำกัด 80.00%         ธุรกิจผลิตภาพยนตร์
                                        และรับจ้างผลิตงานทางด้านบันเทิงทุกรูปแบบ
  ----------------------------------------------------------------------------------

บริษัทฯลงทุนในธุรกิจจัดจำหน่ายภาพยนตร์โดยการถือหุ้น 67.86% ใน บมจ. เอ็ม พิคเจอร์ส
เอนเตอร์เทนเมนท์ ในอดีต บมจ. เอ็ม พิคเจอร์ส เอนเตอร์เทนเมนท์ถือหุ้นใน บริษัท เอ็ม
พิคเจอร์ส จำกัด ซึ่งจัดจำหน่ายภาพยนตร์เข้า
โรงภาพยนตร์ และยังได้ถือหุ้นใน บริษัท เอ็ม วี ดี จำกัด (เดิมชื่อ บริษัท แปซิฟิคมาร์เก็ตติ้ง
แอนด์ เอ็นเตอร์เทนเม้นท์ กรุ้ป จำกัด) ทั้งนี้ผลจากการที่บมจ. เอ็ม พิคเจอร์ส
เอนเตอร์เทนเมนท์ เข้าเป็นผู้ถือหุ้นใหญ่และเป็นบริษัทแม่ของบริษัท เอ็ม วี ดี จำกัด โดยบริษัท
เอ็ม วี ดี จำกัด เป็นบริษัทแม่ของ บริษัท แปซิฟิค มีเดีย เซลล์ จำกัด
ซึ่งประกอบกิจการจัดจำหน่าย ให้เช่า แผ่นซีดี แถบบันทึก วีดีทัศน์ แผ่นวีดีทัศน์ ดีวีดี หรือแผ่นวีดีทัศน์
ทำให้บริษัท แปซิฟิค มีเดีย เซลล์ จำกัดเป็นบริษัทย่อยของบมจ. เอ็ม พิคเจอร์ส
เอนเตอร์เทนเมนท์ ด้วย บริษัทฯ ได้ทำการปรับโครงสร้างธุรกิจมาอย่างต่อเนื่อง
และตั้งแต่เดือนกรกฎาคม 2552 เป็นต้นมา บริษัททั้งสองได้อยู่ภายใต้การบริหารงานของ บมจ.
เอ็ม พิคเจอร์ส เอนเตอร์เทนเมนท์ เพื่อให้เกิดประสิทธิภาพสูงสุดในการจัดจำหน่ายภาพยนตร์
ตั้งแต่ต้นน้ำถึงปลายน้ำ

ในด้านธุรกิจจัดจำหน่ายภาพยนตร์ บริษัท เอ็ม พิคเจอร์ส จำกัด
บริหารจัดการจำนวนภาพยนตร์ที่จะเข้าฉายใน
โรงภาพยนตร์ เพื่อให้มีภาพยนตร์เข้าฉายอย่างต่อเนื่องตลอด 52 สัปดาห์ของปี
เพื่อช่วยสร้างรายได้ให้กับบริษัทอย่างสม่ำเสมอ แม้ในช่วงที่ภาพยนตร์จากตลาดฮอลลีวู้ดมีไม่มากนัก
โดยบริษัท เอ็ม พิคเจอร์ส จำกัด จะซื้อภาพยนตร์จากผู้สร้างอิสระ
บริษัทหนังจากประเทศญี่ปุ่นและเกาหลี จากการเป็นผู้นำในตลาดโรงภาพยนตร์ของบมจ. เมเจอร์
ซีนีเพล็กซ์ กรุ้ป ส่งผลให้รายได้ของบริษัท เอ็ม พิคเจอร์ส จำกัด อยู่ในระดับที่แข็งแกร่ง

สำหรับการจัดจำหน่ายภาพยนตร์ในตลาดโฮมวีดีโอ บริษัท เอ็ม วี ดี จำกัด
บริหารระยะเวลาการจัดจำหน่าย (3-4 เดือนหลังจากภาพยนตร์ออกฉาย)
และรักษาระดับราคาขายดีวีดีและซีวีดีที่ออกสู่ตลาด ให้อยู่ในระดับที่เหมาะสม
ทั้งนี้เพื่อให้ภาพยนตร์สามารถสร้างรายได้จากการฉายในโรงภาพยนตร์และตลาดโฮมวีดีโออย่างเต็มที่

และในปี 2552 บมจ. เอ็ม พิคเจอร์ส เอนเตอร์เทนเมนท์ ยังได้ก่อตั้ง บริษัท เอ็ม เตอร์ตี้ ไนน์
จำกัด (M39) ซึ่งเป็นบริษัทสร้างภาพยนตร์ไทยคุณภาพขึ้นด้วย
บริษัทฯและกลุ่มบริษัทในเครือมีวัตถุประสงค์หลักคือการผลักดันการสร้างภาพยนตร์ไทยและวางรากฐานของการเติบโตให้แก่วงการภาพยนตร์ในประเทศไทย

สำหรับ บริษัท ทีวี ฟอรัม จำกัด (TVF) ซึ่งดำเนินธุรกิจบริหารการตลาดและสื่อโฆษณา
โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา
บริษัทได้หยุดดำเนินการตั้งแต่เดือน ธันวาคม 2551

ในปี 2554 บริษัทฯได้เข้าถือหุ้น บริษัท ทาเลนต์ วัน จำกัด ในสัดส่วนร้อยละ 80
โดยมีการปรับโครงสร้างการทำงานและโพซิชั่นนิ่งของบริษัทใหม่ ให้กลายเป็นบริษัทสร้างภาพยนตร์
และผันส่วนเอเจนซี่มารองรับธุรกิจในเครือเมเจอร์ ซีนีเพล็กซ์ กรุ้ป เป็นหลัก

ธุรกิจอื่น

+----------------------+------------------+---------------------------+
| บริษัท                 | สัดส่วนการถือหุ้น     | ธุรกิจที่ประกอบกิจการ          |
+======================+==================+===========================+
| บจ. ไทยทิกเก็ตเมเจอร์   | 40.00%           | ธุรกิจจำหน่ายบัตรชมกีฬา        |
|                      |                  | คอนเสิร์ต และงานต่าง ๆ       |
+----------------------+------------------+---------------------------+
| กองทุนรวมอสังหาริมทรัพย์  | 33.00%           | ธุรกิจพื้นที่ให้เช่าและบริการ      |
| เมเจอร์ซีนีเพล็กซ์        |                  |                           |
| ไลฟ์สไตล์              |                  |                           |
+----------------------+------------------+---------------------------+
| บมจ.                 | 20.49%           | ธุรกิจพื้นที่ให้เช่าและบริการ      |
| สยามฟิวเจอร์ดีเวลอปเมนท์ |                  |                           |
+----------------------+------------------+---------------------------+
| บจ. รัชโยธิน อเวนิว     | 60.24%           | ธุรกิจพื้นที่ให้เช่า              |
|                      |                  |                           |
|                      | (50% ทางตรง,     |                           |
|                      |                  |                           |
|                      | 10.25% ทางอ้อมผ่าน |                           |
|                      | SF)              |                           |
+----------------------+------------------+---------------------------+
| บจ. รัชโยธิน อเวนิว     | 99.99%           | ธุรกิจให้บริการด้านสาธารณูปโภค  |
| เมเนจเม้นท์            | (ทางอ้อมผ่าน       |                           |
|                      | บจ.รัชโยธิน อเวนิว) |                           |
+----------------------+------------------+---------------------------+
| บจ. พีวีอาร์ บลูโอ       | 49.00%           | ธุรกิจโบว์ลิ่งและคาราโอเกะ     |
| เอ็นเตอร์เทนเม้นท์       |                  |                           |
+----------------------+------------------+---------------------------+
| บจ. พีวีอาร์            | 8.84%            | ธุรกิจโรงภาพยนตร์            |
+----------------------+------------------+---------------------------+
| บจ. เมเจอร์ กันตนา     | 44.99%           | ธุรกิจเคเบิ้ลทีวี               |
| บรอดแคสติ้ง            |                  |                           |
+----------------------+------------------+---------------------------+
| บจ เค อารีน่า          | 50.00%           | ธุรกิจให้บริก                 |
|                      |                  | ารด้านคาราโอเกะและการบันเทิง |
+----------------------+------------------+---------------------------+

บมจ. สยามฟิวเจอร์ดีเวลอปเมนท์

บริษัทฯ ลงทุนในบมจ. สยาม ฟิวเจอร์ ดีเวลอปเมนท์ ผู้พัฒนาและบริหารศูนย์การค้า
ประเภทศูนย์การค้าแบบเปิด ไลฟ์สไตล์ มอลล์ในปี 2547 ด้วยรูปแบบศูนย์การค้าไลฟ์สไตล์
มอลล์ขนาดกลาง ใกล้กับแหล่งชุมชน เพื่อช่วยให้ทั้งสองฝ่ายเติบโตไปควบคู่กัน
โดยมีโรงภาพยนตร์ของเมเจอร์เป็นผู้เช่าหลักที่ช่วยดึงดูดลูกค้าเข้ามาใช้บริการ ขณะที่สยาม
ฟิวเจอร์ ดีเวลอปเมนท์ ซึ่งอยู่ในช่วงของการขยายธุรกิจ
ก็เป็นอีกช่องทางที่ช่วยให้เมเจอร์สามารถขยายสาขาได้อย่างง่ายดายยิ่งขึ้นเช่นกัน ณ สิ้น ปี 2555
บริษัทฯ ลงทุนในบมจ. สยาม ฟิวเจอร์ ดีเวลอปเมนท์ ด้วยสัดส่วน 20.49%

บมจ. สยามฟิวเจอร์ดีเวลอปเมนท์ จดทะเบียนอยู่ในตลาดหลักทรัพย์แห่งประเทศไทย
โดยมีอักษรย่อว่า SF

กองทุนรวมสิทธิการเช่าอสังหาริมทรัพย์เมเจอร์ ซีนีเพล็กซ์ ไลฟ์

ในเดือนมิถุนายน 2550 ได้พัฒนาการที่สำคัญของบริษัทฯ
คือความสำเร็จในการจัดตั้งกองทุนรวมอสังหาริมทรัพย์เมเจอร์ซีนีเพล็กซ์ ไลฟ์สไตล์ (MJLF)
เป็นกองทุนที่เข้าไปลงทุนในสิทธิการเช่าที่ดินและอาคารในโครงการเมเจอร์ ซีนีเพล็กซ์
รัชโยธินและ เมเจอร์ ซีนีเพล็กซ์ รังสิต รวมมูลค่า 2,300 ล้านบาท โดยบริษัทฯถือหุ้นในสัดส่วน
33% ของกองทุนดังกล่าว ทั้งนี้ กำไรที่ได้มาจากการขายกองทุน บริษัทฯได้นำไปลงทุนในสาขา
Standalone แห่งใหม่บนถนนรัตนาธิเบศร์ และในปลายปี 2553 MJLF
ยังได้เข้าไปลงทุนในสิทธิการเช่าในอาคารศูนย์การค้าเมเจอร์ อเวนิว รัชโยธิน
โดยทุนจดทะเบียนและทุนจดทะเบียนที่ชำระแล้วได้เพิ่มขึ้นเป็น 3,300 ล้านบาท
และบริษัทยังได้ลงทุนเพิ่มและรักษาสัดส่วนการถือหุ้นอยู่ที่ 33% เท่าเดิม ณ สิ้น ปี 2555

กองทุนรวมอสังหาริมทรัพย์เมเจอร์ซีนีเพล็กซ์ ไลฟ์สไตล์ (MJLF)
เป็นเครื่องมือสำคัญในการต่อยอดทางธุรกิจในธุรกิจโรงภาพยนตร์
โดยเฉพาะในรูปแบบที่ใช้เงินลงทุนมากแต่คืนทุนกลับมาเร็ว อย่าง Standalone
และธุรกิจเกี่ยวเนื่อง โดยไม่ต้องเพิ่มทุนจากผู้ถือหุ้นและมีทรัพย์สินอยู่ในครอบครองมากเกินไป

กองทุนรวมอสังหาริมทรัพย์เมเจอร์ซีนีเพล็กซ์ ไลฟ์สไตล์
จดทะเบียนอยู่ในตลาดหลักทรัพย์แห่งประเทศไทย โดยมีอักษรย่อว่า MJLF

บจ. เมเจอร์ กันตนา บรอดแคสติ้ง

ในเดือนมกราคม 2553 บริษัทฯ ร่วมกับ บมจ.กันตนา กรุ๊ป จัดตั้ง บจ.เมเจอร์ กันตนา
บรอดแคสติ้ง ขึ้นเพื่อประกอบธุรกิจเคเบิ้ลทีวี ภายใต้ชื่อ “เอ็ม แชนนอล”
ออกอากาศภาพยนตร์ตลอดจนรายการบันเทิงต่างๆเกี่ยวกับภาพยนตร์ทั่วประเทศผ่านดาวเทียม ณ สิ้น
4 ปี 2555 บริษัทฯมีสัดส่วนถือหุ้นอยู่ที่ 44.99%

บจ.ไทยทิคเก็ตเมเจอร์

ในเดือนมิถุนายน 2550 บริษัทฯได้เข้าลงทุนใน บจ.ไทยทิคเก็ตมาสเตอร์.คอม ด้วยสัดส่วน 40%
และต่อมาได้เปลี่ยนชื่อเป็น บจ. ไทยทิคเก็ต เมเจอร์
เพื่อช่วยขยายงานของบริษัทฯไปสู่ช่องทางการเป็นตัวแทนจำหน่ายบัตรชมการแสดงต่างๆ
รวมถึงใช้สินทรัพย์ที่มีอยู่ให้เกิดประโยชน์สูงสุด
โดยการใช้ช่องจำหน่ายบัตรชมภาพยนตร์เป็นช่องทางในการจำหน่ายบัตรชมการแสดงต่างๆ เช่น
บัตรคอนเสิร์ต บัตรชมกีฬา และบัตรโดยสาร เป็นต้น
ด้วยเหตุนี้จึงเป็นการใช้ช่องจำหน่ายบัตรชมภาพยนตร์ให้เกิดประโยชน์สูงสุด และ ไทยทิคเก็ต
เมเจอร์ ยังช่วยดึงดูดลูกค้าให้เข้ามาในศูนย์การค้ามากขึ้นอีกด้วย ณ สิ้น 4 ปี 2555
บริษัทฯมีสัดส่วนถือหุ้นอยู่ที่ 40.00%

บจ. พีวีอาร์

บจ. พีวีอาร์ เป็นบริษัทมหาชนที่จดทะเบียนในตลาดหลักทรัพย์ของอินเดีย
เป็นผู้ประกอบธุรกิจโรงภาพยนตร์
ชั้นนำรายหนึ่งของประเทศอินเดีย
พีวีอาร์เป็นผู้บุกเบิกการสร้างเครือข่ายโรงภาพยนตร์ในรูปแบบมัลติเพล็กซ์รายแรกในประเทศอินเดียตั้งแต่ปี
2540 ปัจจุบันเครือข่ายของพีวีอาร์ ประกอบด้วย 351 โรงภาพยนตร์ 85 สาขาในประเทศอินเดีย
ณ สิ้น 4ปี 2555 บริษัทฯมีสัดส่วนถือหุ้นอยู่ที่ 8.84%

บจ. พีวีอาร์ จดทะเบียนอยู่ในตลาดหลักทรัพย์แห่งประเทศอินเดีย โดยมีอักษรย่อว่า PVR Limited

บจ. พีวีอาร์ บลูโอ เอ็นเตอร์เทนเมนต์

บจ. พีวีอาร์ บลูโอ เอ็นเตอร์เทนเมนต์ เป็นกิจการร่วมค้าระหว่างบริษัทฯ กับ บจ.พีวีอาร์
จัดตั้งขึ้นตั้งแต่ปี 2551 เพื่อประกอบธุรกิจโบว์ลิ่งในประเทศอินเดีย ซึ่งเป็นธุรกิจเสริมที่ดีให้กับ
บจ.พีวีอาร์ มากกว่าเพียงแค่เป็นผู้ประกอบการโรงภาพยนตร์
แต่ยังมีธุรกิจบันเทิงแนวไลฟ์สไตล์เสริมด้วย
ธุรกิจโบว์ลิ่งแนวบันเทิงนี้ได้รับการตอบรับเป็นอย่างดีจากผู้บริโภคในเมืองนิวเดลี
ซึ่งเป็นที่ตั้งของสาขาแรก พีวีอาร์ บลูโอ
มีแผนที่จะขยายสาขาเพิ่มขึ้นอีกมากในเมืองใหญ่ของประเทศอินเดีย
การขยายฐานไปยังตลาดอินเดียนี้ถือเป็นโอกาสทองสำหรับ เมเจอร์ ซีนีเพล็กซ์ กรุ้ป
ในการเติบโตในต่างแดน ในตลาดที่มีศักยภาพสูง และใหญ่กว่าประเทศไทยหลายเท่าตัว ณ สิ้น4 ปี
2555 บริษัทฯมีสัดส่วนถือหุ้นอยู่ที่ 49.00%

บจ. เค อารีน่า

ในเดือนพฤษภาคม 2555 บริษัทได้เข้าร่วมลงทุนกับบริษัท จีเอ็มเอ็ม แกรมมี่ จำกัด เปิดบริษัท เค
อารีน่า จำกัด สัดส่วนการลงทุนร้อยละ 50 ของทุนจดทะเบียน โดยวัตถุประสงค์ของบริษัท คือ
ให้เช่า ให้บริการ ร้านคาราโอเกะ ห้องคาราโอเกะ และให้บริการอื่นๆเกี่ยวกับกิจการดังกล่าว
โดยเปิดทำการที่ศูนย์การค้าเมกะบางนา

กลุ่มเมเจอร์ ซีนีเพล็กซ์ วางนโยบายการประกอบธุรกิจหลักของกลุ่มคือการทำศูนย์รวมความบันเทิง
ในนาม “เมเจอร์ ซีนีเพล็กซ์” โดยมีธุรกิจโรงภาพยนตร์ “เมเจอร์ ซีนีเพล็กซ์” “อีจีวี”
“พารากอน ซีนีเพล็กซ์” “เอสพละนาด
ซีนีเพล็กซ์” “พาราไดซ์ ซีนีเพล็กซ์” “เมกา ซีนีเพล็กซ์” และธุรกิจโบว์ลิ่งและคาราโอเกะ
“เมเจอร์ โบว์ล ฮิต” และ “บลูโอ ริทึมแอน์โบว์ล”
เป็นบริการบันเทิงหลักที่จะดึงลูกค้าเข้ามาใช้บริการภายในสาขา สำหรับพื้นที่ส่วนที่เหลือภายในสาขา
จะถูกจัดสรรให้กับกิจการร้านค้าภายนอกเช่าดำเนินการ โดยกลุ่มเมเจอร์ ซีนีเพล็กซ์
จะคัดสรรเฉพาะร้านค้าที่จำหน่ายสินค้าและบริการประเภทที่เสริมและสนับสนุนให้สาขามีความหลากหลายของสินค้าและความครบวงจรในงานบริการเพื่อความบันเทิงมากขึ้น
ทั้งนี้สินค้าและบริการนั้นจะต้องมีลักษณะสอดคล้องและตรงกับความต้องการและรสนิยมของกลุ่มลูกค้าของโรงภาพยนตร์และโบว์ลิ่งเป็นหลัก

การขยายสาขาในแต่ละครั้ง กลุ่มเมเจอร์ ซีนีเพล็กซ์ ให้ความสำคัญกับการเลือกทำเลที่ตั้งเป็นสำคัญ
สาขาของเมเจอร์ ซีนีเพล็กซ์ในแต่ละสาขาตั้งอยู่บนทำเลทองในเขตพื้นที่แหล่งชุมชนที่พักอาศัย
ใจกลางเมือง ใกล้สถานศึกษาและสถานที่ทำงานบริษัทเอกชนและราชการ
รวมทั้งการขยายสาขาของเมเจอร์ ซีนีเพล็กซ์เข้าไปในห้างสรรพสินค้า ศูนย์การค้าแบบเปิด
ไลฟ์สไตล์ มอล์ล) และห้างค้าปลีกขนาดใหญ่ ล้วนเป็นโอกาสทางการค้าของกลุ่มเมเจอร์
ซีนีเพล็กซ์ในการสร้างฐานลูกค้าและธุรกิจโรงภาพยนตร์และธุรกิจโบว์ลิ่งให้กว้างขึ้น โดย
กลุ่มเมเจอร์ ซีนีเพล็กซ์ได้ยึดนโยบายการวางรูปแบบของสินค้าและบริการที่หลากหลายในทุกสาขา
ทำให้บริเวณพื้นที่ให้บริการในแต่ละสาขาแวดล้อมด้วยร้านค้าร้านอาหารนอกเหนือจากโรงภาพยนตร์และโบว์ลิ่งที่เป็นบริการเพื่อความบันเทิงหลัก

จากภาพรวมการประกอบธุรกิจของกลุ่มเมเจอร์ ซีนีเพล็กซ์
สามารถจำแนกตามรูปแบบการดำเนินธุรกิจออกได้เป็น 2 รูปแบบดังนี้

รูปแบบที่ 1 : ศูนย์บันเทิง (Stand Alone Complex)

การประกอบธุรกิจในรูปแบบของศูนย์บันเทิง ในลักษณะ Stand Alone Complex กลุ่มเมเจอร์
ซีนีเพล็กซ์จะเป็นเจ้าของอาคารและจัดสรรพื้นที่ส่วนใหญ่เพื่อธุรกิจหลักคือโรงภาพยนตร์และโบว์ลิ่ง
และจัดสรรพื้นที่ส่วนที่เหลือเพื่อให้เช่าสำหรับร้านค้าต่างๆ
และกำหนดพื้นที่บางส่วนให้เป็นพื้นที่ใช้สอยส่วนกลางรวมทั้งลานจัดกิจกรรมการตลาด (Promotion
Hall)

จุดเด่นที่สำคัญของการเป็น Stand Alone Complex
ทำให้มีความคล่องตัวอย่างมากในการบริหารธุรกิจภายในพื้นที่ให้เกิดประสิทธิภาพและส่งผลต่อรายได้จากแต่ละธุรกิจในสาขา
โดยเฉพาะอย่างยิ่งความคล่องตัวในการกำหนดเวลาเปิด-ปิดอาคารซึ่งมีผลต่อระยะเวลาเปิดให้บริการและโอกาสการทำรายได้
การวางผังโครงสร้างพื้นที่บริการแต่ละส่วนอย่างเหมาะสม รวมถึงการกำหนดขนาดพื้นที่ร้านค้าเช่า
รวมทั้งการทำกิจกรรมการตลาดเพื่อกระตุ้นและสนับสนุนยอดขายในแต่ละสาขา

เมเจอร์ ซีนีเพล็กซ์ ในรูปแบบของศูนย์บันเทิง (Stand Alone Complex) ประกอบด้วย 4
สาขาได้แก่สาขาสุขุมวิท สาขารัชโยธิน สาขาปิ่นเกล้า และสาขารังสิต

รูปแบบที่ 2 : สาขา

การประกอบธุรกิจในรูปแบบของสาขา กลุ่มเมเจอร์
ซีนีเพล็กซ์จะดำเนินการเช่าพื้นที่บางส่วนภายในอาคารศูนย์การค้า
การเช่าพื้นที่ทำให้มีข้อจำกัดในด้านของขนาดพื้นที่ให้บริการ
ดังนั้นบริการหลักที่มีในสาขาจะเปิดให้บริการส่วนโรงภาพยนตร์เป็นหลักและจัดสรรพื้นที่ส่วนเหลือจากบริเวณโรงภาพยนตร์เพื่อให้เช่าช่วงสำหรับเป็นร้านค้าให้บริการ
ยกเว้นบางสาขา หากได้พื้นที่เช่าที่มีขนาดใหญ่พอและมี
ความเหมาะสมของทำเลก็จะเปิดให้บริการทั้งโรงภาพยนตร์และโบว์ลิ่ง
และจัดสรรพื้นที่บางส่วนสำหรับให้เช่าช่วงต่อ (หากมีพื้นที่เหลือ)

ในรูปแบบของสาขา บริษัทฯ มีนโยบายการขยายสาขาโดยแบ่งออกเป็น 3 รูปแบบ คือ

1.  รูปแบบที่อยู่ในศูนย์การค้าขนาดใหญ่ (Shopping Complex) เช่น ศูนย์การค้าเซ็นทรัล
    พลาซ่า เป็นต้น

2.  รูปแบบที่อยู่ในห้างแบบ Discount Store / Hypermarket เช่น บิ๊กซี , เทสโก้ โลตัส
    เป็นต้น

3.  รูปแบบที่อยู่ในศูนย์การค้าแบบเปิด (Neighborhood Mall) เช่น J Avenue, The
    Esplanade ซึ่งดำเนินการโดยบริษัท สยามฟิวเจอร์ ดีเวลอปเมนท์ จำกัด (มหาชน) เป็นต้น

3.3 โครงสร้างรายได้ของกลุ่มบริษัท

โครงสร้างรายได้จำแนกตามกลุ่มธุรกิจตั้งแต่ปี 2552 - 2555 มีดังต่อไปนี้
(ดูรายละเอียดเพิ่มเติมได้จาก หมายเหตุประกอบงบการเงิน เรื่องข้อมูลจำแนกตามส่วนงาน)

  ----------------------------------------------------------------------------------------------------------------------
  กลุ่มธุรกิจ                        ประจำปีสิ้นสุด            ประจำปีสิ้นสุด            ประจำปีสิ้นสุด            ประจำปีสิ้นสุด   
                                 2555                  2554                  2553                  2552         
  ------------------------------ ------------ -------- ------------ -------- ------------ -------- ------------ --------
                                 ล้านบาท       %        ล้านบาท       %        ล้านบาท       %        ล้านบาท       %

  1. ส่วนงานธุรกิจโรงภาพยนตร์        4,312        61.90    4,206        62.33    3,402        56.49    3,382        60.81

  2. ส่วนงานธุรกิจโฆษณา             850          12.21    766          11.35    694          11.53    506          9.11

  3.                             451          6.48     441          6.53     467          7.75     491          8.83
  ส่วนงานธุรกิจโบว์ลลิ่งและคาราโอเกะ                                                                                  

  4. ส่วนงานธุรกิจให้เช่าและบริการ     505          7.24     483          7.16     539          8.96     404          7.27

  5. ส่วนงานธุรกิจจำหน่ายวีซีดี         827          11.87    852          12.63    915          15.20    777          13.97
  ดีวีดี และลิขสิทธิ์ภาพยนตร์                                                                                           

  6. ส่วนงานธุรกิจผลิตภาพยนตร์        21           0.30     -            -        -            -        -            -

  7. อื่น ๆ                        -            -        -            -        3            0.06     -            -

  รวมรายได้                       6,965        100.00   6,748        100.00   6,021        100.00   5,561        100.00
  ----------------------------------------------------------------------------------------------------------------------

หมายเหตุ ตัวเลขรายได้แต่ละส่วนงานธุรกิจในตารางข้างต้นได้มีการสุทธิรายการระหว่างกันแล้ว

3.4 เป้าหมายการดำเนินธุรกิจ

กลุ่มเมเจอร์ ซีนีเพล็กซ์มีเป้าหมายหลักในการเป็นผู้นำในธุรกิจโรงภาพยนตร์
จากการขยายสาขาไปยังจุดต่างๆ ทั้งในกรุงเทพฯและต่างจังหวัด
ส่งผลให้ในปัจจุบันมีส่วนแบ่งทางการตลาด ประมาณร้อยละ 80 และเพื่อให้บรรลุเป้าหมายที่วางไว้
บริษัทฯ ได้วางแผนการเพิ่มยอดขายโดยการลงทุนขยายสาขาและเพิ่มจำนวนโรงภาพยนตร์ให้มากขึ้น
เพื่อให้ครอบคลุมพื้นที่ให้บริการทั่วทุกเขตกรุงเทพมหานครและปริมณฑล รวมถึงต่างจังหวัด
ที่มีศักยภาพเพียงพอและคุ้มค่ากับการลงทุน และนอกเหนือจากการลงทุนขยายสาขาเพิ่ม ทางบริษัทฯ
ก็ยังมีนโยบายที่จะเพิ่มความสะดวกสบายกับผู้มาใช้บริการในการซื้อบัตรชมภาพยนตร์โดยนำเทคโนโลยีใหม่เข้ามาช่วยอำนวยความสะดวก
สำหรับช่องทางอื่นๆ ที่จะอำนวยความสะดวกให้กับผู้ใช้บริการโรงภาพยนตร์เมเจอร์ ซีนีเพล็กซ์
และในเครือ ซึ่งบริษัทฯ ได้ดำเนินการให้บริการแล้วในปัจจุบัน มีดังนี้

1.  ระบบ Call Center ที่ให้บริการลูกค้าด้วยการโทรเบอร์เดียว ( 02-515-5555 )
    จองบัตรได้ทุกสาขา

2.  จองตั๋วภาพยนตร์ผ่าน BUG Live 1113

3.  ระบบการจำหน่ายบัตรผ่านทาง Internet โดยผ่าน website
    http://www.majorcineplex.com

4.  ระบบโทรศัพท์มือถือ กด*4999 หรือกด 4874999 เพื่อจองบัตร หรือ เช็ครอบชมภาพยนตร์

5.  ระบบจองซื้อบัตรผ่านตู้จำหน่ายตั๋วอัตโนมัติ

6.  ระบบจองผ่านเคาน์เตอร์เซอร์วิส

นอกจากเป้าหมายการขยายธุรกิจโรงภาพยนตร์แล้ว บริษัทฯ
ได้กำหนดเป้าหมายในการเพิ่มส่วนแบ่งการตลาดและเพิ่มยอดขายจากธุรกิจโบว์ลิ่ง
และการให้บริการห้อง Karaoke ควบคู่ไปด้วย
โดยกำหนดเป็นนโยบายการลงทุนและการตลาดที่จะมีบริการโบว์ลิ่งควบคู่ไปกับโรงภาพยนตร์
โดยคำนึงถึงความเหมาะสมของพื้นที่และความเป็นไปได้ของโครงการเป็นหลัก ซึ่งปัจจุบันทางบริษัทฯ
มีโบว์ลิ่งภายใต้แบรนด์ “เมเจอร์โบว์ ฮิต” และ “บลูโอ ริทึ่มแอนด์โบว์” ทั้งหมด 24 สาขา
(รวมสาขาที่อยู่กับโรงภาพยนตร์แบรนด์อีจีวี) รวมจำนวน 420 เลน และห้องคาราโอเกะ 274
ห้อง และบริษัทฯ ยังได้เปิดให้บริการลานสเก็ตน้ำแข็ง จำนวน 4 ลาน
ที่สาขาเอสพละนาดทั้งสองสาขา และสาขาสุขุมวิท กับสาขาเมกา ซีนีเพล็กซ์ ภายใต้ชื่อ “ซัปซีโร่”
อีกด้วย

บริษัทฯ ยังได้มีการขยายตัวในส่วนของธุรกิจอื่นที่ช่วยสร้างศักยภาพในการเติบโตของยอดขาย
และช่วยผลักดันการใช้ทรัพยากรที่มีอยู่อย่างคุ้มค่ามากยิ่งขึ้น เช่น ธุรกิจสื่อโฆษณา
ซึ่งใช้พื้นที่ครอบคลุมทั้งภายในโรงภาพยนตร์และภายในพื้นที่ตัวอาคาร ผ่านรูปแบบต่างๆ เช่น
VDO-wall, Plasma Screen, Billboard, Cut-out, Tri-vision
ธุรกิจอาหารและเครื่องดื่ม รวมไปถึงธุรกิจจำหน่าย ดีวีดี วีซีดี และลิขสิทธิ์ภาพยนตร์

การที่บริษัทฯ ได้ร่วมลงทุนในบริษัท สยามฟิวเจอร์ ดีเวลอปเมนท์ จำกัด (มหาชน)
ซึ่งเป็นผู้ประกอบธุรกิจด้านพัฒนาอสังหาริมทรัพย์และบริหารพื้นที่
ซึ่งเป็นผู้ที่มีศักยภาพและชำนาญการพัฒนาอสังหาริมทรัพย์และบริหารพื้นที่ขนาดเล็ก
ซึ่งทำให้การขยายสาขาของบริษัทฯ เป็นไปได้อย่างรวดเร็วและครอบคลุมทุกพื้นที่ได้มากขึ้นด้วย
ทั้งนี้เนื่องจากบริษัทฯ
ดังกล่าวมีความสามารถพัฒนาอสังหาริมทรัพย์สำหรับอาคารที่มีพื้นที่ใช้สอยไม่เกิน 10,000
ตารางเมตร ไปจนถึงอาคารขนาดใหญ่กว่า 100,000 ตารางเมตร
เพื่อรองรับกับกฎหมายผังเมืองที่มีผลบังคับใช้ในบางพื้นที่ที่มีกฎหมายบังคับอยู่